Drie dood in ongeluk | Netwerk24
Drie dood in ongeluk
Villiersdorp is geskok oor die tragiese dood van drie inwoners, waarvan een maar 11 jaar oud is.
Lt. kol. Chrisna Auret, stasiebevel­voerder van Villiersdorp-polisie, sê ’n ongeluk het Sondag omstreeks 16:00 op die R43, omtrent 2 km buite Villiersdorp op pad na Worcester, plaasgevind.
Die bestuurder van die motor was op pad terug na Villiersdorp. Die voertuig het glo die gruis getref en die bestuurder het beheer oor die voertuig verloor. Die voertuig het gerol en in ’n vrugteboord beland.
Daar was ses insittendes in die motor waarvan die bestuurder se ma op die toneel oorlede is. Sy seuntjie (11) is op pad na die hospitaal oorlede asook ’n vroulike passasier.
Die bestuurder se vrou en hul ander kind is steeds in die hospitaal. Hul toestand is stabiel.
. Volgens Auret word daar ’n saak van strafbare manslag en dronkbestuur ondersoek.